**Ministru kabineta rīkojuma projekta “****Par rīcības plānu publisko iepirkumu sistēmas uzlabošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – projekts) izstrādāts, pamatojoties uz Ministru kabineta 2019. gada 22. oktobra sēdes protokollēmuma (prot.Nr.49 43.§) 2. un 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru prezidenta 2019. gada 13. septembra rezolūciju Nr. 1.1.1/34-34, Ekonomikas ministrijai sadarbībā ar Finanšu ministriju, Iepirkumu uzraudzības biroju, Konkurences padomi un Korupcijas novēršanas un apkarošanas biroju tika dots uzdevums izstrādāt un iesniegt izskatīšanai Ministru kabineta 2019. gada 1. oktobra sēdē informatīvo ziņojumu ar priekšlikumiem publiskā iepirkuma sistēmas uzlabošanai, tai skaitā sniegt priekšlikumus, kas ierobežo pretendentu iespējas slēgt aizliegtas vienošanās publiskajā iepirkumā, paredzot skaidrus mehānismus, kas veicina pretendentu brīvu konkurenci. Ar Ministru kabineta 2019. gada 22. oktobra sēdes protokollēmuma (prot. Nr.49 43.§) 1.punktu tika apstiprināts informatīvais ziņojums “Par priekšlikumiem publisko iepirkumu sistēmas uzlabošanai” (TA-1944).Saskaņā ar Ministru kabineta 2019. gada 22. oktobra sēdes protokollēmuma (prot. Nr.49 43.§) “Informatīvais ziņojums “Par priekšlikumiem publisko iepirkumu sistēmas uzlabošanai”” (TA-1944) 2.punktu, Ekonomikas ministrijai tika uzdots izveidot darba grupu rīcības plāna izveidei publisko iepirkumu sistēmas uzlabošanai. Darba grupas sastāvā papildus informatīvajā ziņojumā minēto institūciju pārstāvjiem iekļaut arī Valsts policijas pārstāvi.Ar Ekonomikas ministrijas 2019. gada 12. novembra rīkojumu Nr. 1-6.1/2019/138 “Par darba grupas izveidi” (turpmāk – darba grupa) ir izveidota darba grupa, kurā tika ietverti pārstāvji no Finanšu ministrijas, Ekonomikas ministrijas, Tieslietu ministrijas, Būvniecības valsts kontroles biroja, Korupcijas novēršanas un apkarošanas biroja, Valsts policijas, Konkurences padomes, Iepirkumu uzraudzības biroja un VAS “Valsts nekustamie īpašumi”.Darba grupa noturēja sešas sēdes, kuru laikā tika pārrunāti informatīvā ziņojumā “Par priekšlikumiem publisko iepirkumu sistēmas uzlabošanai” ietvertie priekšlikumi, darba grupas locekļu priekšlikumi un Ekonomikas ministrijā saņemtie priekšlikumi darba grupai no Latvijas Tirdzniecības un rūpniecības kameras un SIA “Tele 2”.Darba grupa 2019. gada 12. decembrī organizēja diskusiju ar rīcības plānā iesaistītājām atbildīgajām un līdzatbildīgajām institūcijām (Izglītības un zinātnes ministrija, Pārtikas un veterinārajam dienests, Satiksmes ministrija, Valsts kanceleja, Valsts administrācijas skola, Valsts ieņēmumu dienests, Vides aizsardzības un reģionālās attīstības ministrija, Valsts reģionālā attīstības aģentūra) un nozaru nevalstiskām organizācijām no kurām tika saņemti lūgumi dalībai darba grupā (Ārvalstu investoru padome Latvijā, Latvijas Darba devēju konfederācija, Latvijas Pašvaldību savienība, Latvijas Tirdzniecības un rūpniecības kamera, Latvijas Zvērinātu advokātu padome). Diskusija tika organizēta ar mērķi pārrunāt rīcības plāna projektā ietvertos pasākumus un sniegt skaidrojumu par rīcības plānā ietvertajiem pasākumiem un to darbības rezultātiem. Pēc diskusijas no nozaru nevalstiskajām organizācijām (Ārvalstu investoru padome Latvijā, Latvijas Tirdzniecības un rūpniecības kamera, Latvijas Zvērinātu advokātu padome, Latvijas Būvuzņēmēju partnerības) saņemti priekšlikumi rīcības plāna projektam, kurus darba grupa izvērtēja darba grupas sēdē un iespēju robežās priekšlikumi ņemti vērā.Ņemot vērā sēdēs pārrunāto un pamatojoties uz Ministru kabineta doto uzdevumu (Ministru kabineta 2019. gada 22. oktobra sēdes protokollēmuma (prot.Nr.49 43.§) 2. un 3. punkts), darba grupa izstrādāja rīcības plānu publisko iepirkumu sistēmas uzlabošanai.Projekts izstrādāts, lai apstiprināt atbildīgo un līdzatbildīgo institūciju (turpmāk – institūciju) veicamos pasākumus, to darbības rezultātus un izpildes termiņus. Rīcības plāna pasākumi ir vērsti uz publisko iepirkumu normatīvā regulējuma uzlabojumiem.Projekts nosaka uzdevumu institūcijām īstenot rīcības plānā iekļautos pasākumus. Vienlaikus projekts nosaka atbildīgajām institūcijām nodrošināt nozari pārstāvošo nevalstisko organizāciju iesaisti rīcības plānā iekļauto pasākumu īstenošanā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Tieslietu ministrija, Iepirkumu uzraudzības birojs, VAS “Valsts nekustamie īpašumi”, Konkurences padome, Būvniecības valsts kontroles birojs, Korupcijas novēršanas un apkarošanas birojs un Valsts policija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projektā paredzētās rīcības tiks īstenotas piešķirto valstspamatbudžeta līdzekļu ietvaros, līdz ar to administratīvo izmaksu aprēķins netiek veikts. |
| 4. | Atbilstības izmaksu monetārs novērtējums | Projekta ietekmē nerodas atbilstības prasības ne fiziskām ne juridiskām personām, līdz ar to šāds aprēķins netika veikts. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Komunikācijas aktivitātes nav paredzētas, jo ar projektu paredzēts apstiprināt atbildīgo un līdzatbildīgo valsts institūciju un kapitālsabiedrību veicamos pasākumus, to darbības rezultātus un izpildes termiņus. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvniecības valsts kontroles birojs, Ekonomikas ministrija, Finanšu ministrija, Iepirkumu uzraudzības birojs, Iekšlietu ministrija, Izglītības un zinātnes ministrija, Tieslietu ministrija, Korupcijas novēršanas un apkarošanas birojs, Konkurences padome, Pārtikas un veterinārais dienests, Satiksmes ministrija, Sabiedrisko pakalpojumu regulēšanas komisija, Vides aizsardzības un reģionālās attīstības ministrija, Valsts administrācijas skola, VAS “Elektroniskie sakari”, Valsts reģionālās attīstības aģentūra, Valsts ieņēmumu dienests, Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.Projekta izpilde tiks veikta esošo pārvaldes funkciju ietvaros. |
| 3. | Cita informācija  | Nav |

Ekonomikas ministrs Ralfs Nemiro

Vīza:

Valsts sekretārs Ēriks Eglītis

Žanna Levina 67013269

Zanna.Levina@em.gov.lv